Een woonruimte huren in Amsterdam, Saenredamstraat | Kamernet
2 woningen te huur in Amsterdam, Saenredamstraat
08-07-'18 - Onbepaalde tijd Gemeenskap help grafte herstel | Netwerk24
Gemeenskap help grafte herstel
Die gemeenskapspolisiëringsforum (GPF) in Brenthurst, Brakpan, en vrywilligers het onlangs saamgespan om ’n ongewone taak te verrig.
Een van die grafte in die Brakpan-begraafplaas wat gevandaliseer is.
“Ons het voorverlede Sondag bymekaar gekom om die grafte in die Brakpan-begraafplaas te herstel wat beskadig is,” sê Angelique Potgieter, woordvoerder.
“Ons het almal geliefdes wat hier begrawe is. Ons het al soveel kere ’n beroep op die Ekurhuleni-metro gedoen om die skade te herstel en hulle het niks daaraan gedoen nie. Toe het ons die saak maar in ons eie hande geneem.”
Potgieter sê ’n plakkerskamp is onlangs net langs die begraafplaas opgerig.
“Ons het gestry en baklei en selfs ’n lasbrief bekom om die plakkers te verwyder, maar niks gebeur nie. Hulle beskadig ons huise en gooi selfs petrolbomme.”
Eers nadat die nuus op Facebook gedeel is van die sowat 40 vrywilligers wat die grafte herstel het, het die metro ook ingespring en ’n handvol grafte reggemaak. Die GPF wil nou hê die metro moet vir hulle toestemming gee om die begraafplaas snags te sluit. ’n Navraag hieroor is per e-pos aan die Ekurhuleni-metro gestuur.
Vrywilligers herstel die skade aan die grafte. Van links is Drummond Doig, Jonathan Center en Storm Doig.
Meer oor: Gemeenskapspolisiëringsforum (Gpf) | Brenthurst | Brakpan | Begraafplaas